А бывае, сустракаеш знаёмага, і ён адразу кажа ў вочы, што выглядаю пагана, ссівеў, стаптаўся па жыцці. Я і сам ведаю, што палову ночы не спаў, пісаў артыкул, а з раніцы бег браць інтэрв’ю і, што мне неўзабаве шэсцьдзесят гадоў. Пачую такое, і потым дзень сапсаваны. Сам я стараюся сказаць знаёмым пры сустрэчы, што выглядаюць яны цудоўна, перапытаю, колькі ім гадоў, і фальшыва здзіўлюся, нібыта думаў, быццам яны крыху старэйшыя. І я бачу, як яны ідуць далей крыху памаладзелыя.